သင်ခန်းစာ (၁၁)

အိပ်မက်ဆရာယောသပ်

ဇွန်လ ၄ - ၁ဝ

ဥပုသ်နေ့မွန်းလွဲပိုင်း ဇွန်လ ၄ ရက်

ဖတ်ရန်ကျမ်းချက်များ။ က၊ ၃၇။ မဿဲ ၂ဝး၂၆၊ ၂၇။ တ၊ ၇း၉။ က၊ ၃၈။ က၊ ၃၉။ က၊ ၄ဝး၁ - ၄၁း၃၆။

အလွတ်ကျမ်းချက်

 ‘‘ကြည့်လော့။ အိပ်မက်ဆရာလာပြီ’’ (က၊ ၃၇း၁၉)။

 ယောသပ်၏ရာဇဝင် (က၊ ၃၇-၅ဝ) သည် ကမ္ဘာဦးကျမ်း၏ နောက်ဆုံးပိုင်းတွင် မှတ်တမ်းတင်ထားပြီး ကျမ်းကိုအဆုံးသတ်သွားသည်။ ခါနာန်ပြည်၌ရှိစဉ်မှာပင် ပထမဦးဆုံးအိပ်မက်ကိုမြင်မက်ခဲ့သည် (က၊ ၃၇း၁-၁၁)။ ၎င်းနောက် အဲဂုတ္တုပြည်မှာ သေဆုံးသွားသည့်အထိ (က၊ ၅ဝး၂၆) ဖြစ်သည်။ ထိုကြောင့်ယောသပ်၏အကြောင်းသည် ကမ္ဘာဦးကျမ်း၌ အခြားဘိုးဘေးများ ထက်ပိုမိုရေးသားကာ စာမျက်နှာအများဆုံး နေရာယူထားသည်။ ယောသပ်သည် ယာကုပ်၏သားများထဲမှ တစ်ဦးဖြစ်နေသည့်တိုင် ကမ္ဘာဦးကျမ်းတွင် ကြီးမားသောပုဂ္ဂိုလ်တစ်ဦးကဲ့သို့၊ အာဗြဟံကဲ့သို့၊ ဣဇာက်၊ ယာကုပ်ကဲ့သို့ ထူးမြတ်သောပုဂ္ဂိုလ်ဟု သတ်မှတ်ခံရသည်။

 ကျွန်ုပ်တို့လေ့လာသွားရမည့် ယောသပ်၏သက်တော်စဉ်အကြောင်းတွင် အရေးကြီးသော ဘာသာရေးအမြင်ရှုထောင့်နှစ်မျိုးပါဝင်သည်။ ယင်းအမှန်တရား တို့မှာ ပထမဦးဆုံးဘုရားရှင်သည် မိမိ၏ကတိတော်ကိုပြည့်စုံစေခဲ့သည်။ ဒုတိယအချက်မှာ ဘုရားသခင်သည်ဒုက္ခကို သုခအဖြစ်ပြောင်းလဲပေးနိုင်စွမ်း ရှိသည်။

 ယခုအပတ်မှာ ယောသပ်၏အစပိုင်းအသက်တာကို အသားပေး လေ့လာ ကြရပါမည်။ သူသည်ယာကုပ်၏ အချစ်ရဆုံးသောသားဖြစ်၍ ချစ်စနိုးအမည်မှာ ‘‘ဖအာဟာခါလိုမော့’’) ‘‘အိပ်မက်ဆရာ’’ ဟူ၍ဖြစ်သည် (က၊ ၃၇း၁၉)။ အဓိပ္ပာယ်ကိုတည့်တည့်ပြန်ဆိုရလျှင် ‘‘အိပ်မက်၏အရှင်သခင်’’ ဟူ၍ဖြစ်သည်။ အိပ်မက်နှင့်ပတ်သက်လျှင် အထူးကျွမ်းကျင်သူဖြစ်ကြောင်း ရည်ညွန်းခြင်းဖြစ်သည်။ ထိုသို့ပေးထားသော ဘွဲ့မှာ သူနှင့်အလွန်ကိုက်ညီနေသည်။ အကြောင်းမှာ သူသည် အိပ်မက်မက် ရသူသက်သက်မဟုတ်၊ အိပ်မက်ကိုနားလည်၍ အနက်ပြန်အဓိပ္ပာယ် ဖော်နိုင်သူလည်းဖြစ်သည်အပြင် အသက်တာတစ်လျှောက်လုံး အိပ်မက်၏ အကြောင်းများကို ပြည့်စုံစွာခံစားရသူဖြစ်သည်။

 ယခုအခန်းတွင် ထပ်မံ၍သိရှိရမည့်အကြောင်းအရာမှာ ဘုရားရှင်၏ ပြင်ဆင်တော်မူသမျှသည် ခိုင်လုံသေချာကြောင်း၊ လူတို့၏စိတ်အတွင်း ဆိုးသွမ်းမှု မှန်သမျှကိုလည်း အရေးမစိုက်ကြောင်း မြင်တွေ့သွားရမည်ဖြစ်သည်။

တနင်္ဂနွေနေ့ ဇွန်လ ၅ ရက်

မိသားစုြပသနာ

ယာကုပ်သည် ကတိတော်ပြည်၌အခြေစိုက်နေထိုင်ပြီး ယောသပ်မှာ သူစိမ်း ဧည့်သည်တစ်ဦးကဲ့သို့ ဖြစ်နေရသည်။ သမ္မာကျမ်းစာမှယာကုပ်သည် မိမိအဘ တည်းခိုရာခါနာန်ပြည်၌နေလေ၏ (က၊ ၃၇း၁)။ ယင်းနောက်မှာ ခါနာန်ပြည်၌နေစဉ် ဒုက္ခပြသနာနှင့်ထပ်တွေ့ရပြန်သည်။ ယခုတစ်ကြိမ်မှာ မိသားစုအတွင်းပြသနာဖြစ်သည်။ ပိုင်ဆိုင်မှုအမွေလုခြင်းပြသနာလည်းမဟုတ်။ ရေတွင်းအသုံးဦပခြင်းကြောင့် ဖြစ်လာသော ပြသနာလည်းမဟုတ်ပါ။ အဓိကမှာ ဝိညာဉ်ရေးပြသနာဖြစ်သည်။

 က၊ ၃၇း၁-၁၁ ကိုဖတ်ပါ။ မိသားစု၏ကြိုတင်ပြသထားသော အကြောင်းအရာကြောင့် ညီအစ်ကိုများကယောသပ်ကို အဘယ်ကြောင့် အလွန်မုန်းနေကြသနည်း။

--------------------------------------------------------------------------------------------------

 အစပိုင်း၌ယောသပ်ကို အဘိုးအိုယာကုပ်၏သားဟု နားလည်သိရှိထား ပြီးဖြစ်သည် (က၊ ၃၇း၃)။ ဖခင်နှင့်အနီးကပ်ဆုံးသား၊ ဖခင်၏ချစ်ခံရဆုံးသော သားဖြစ်သည်။ ‘‘အခြားညီအစ်ကိုများထက် အချစ်ခံရသည်’’ (က၊ ၃၇း၄)။ အရောင် အမျိုးစုံသောဝတ်လုံကိုပင် စီစဉ်ပေးထားသည် (က၊ ၃၇း၃)။ မင်းသား၏ဝတ်လုံမျိုးနှင့် တန်ဖိုးညီသည့်ဝတ်လုံ (၂ရာ၊ ၁၃း၁၈)၊ ရာခေလ၏ သားဖြစ်သောကြောင့် ယာကုပ်သည် သားဦးရာထူးကိုလည်းပေးချင်သည်။ ယောသပ်ကိုအခြားညီအစ်ကိုထက်လည်း ချီးမြှောက် ချင်သည့်သဘောရှိသည်။

 အနာဂတ်၌ ယာကုပ်တမ်းတသကဲ့သို့ ယောသပ်သည်လည်း ဖြစ်လာသည်။ သားဦး၏အရိုက်အရာကိုရရှိသည့် သဘောမျိုးဖြစ်သွားသည် (၅ရာ၊ ၅း၂)။ ယောသပ်သည် ညီအစ်ကို၏မုန်းခြင်းခံရသည်မှာလည်း အံ့သြစရာမလိုပါ။ ညီအစ်ကိုတို့သည် သူနှင့်ပင်စကားကောင်းကောင်း မပြောတော့ပါ (က၊ ၃၇း၄)။

 ထိုထက်မကယောသပ်သည် မိမိ၏ညီအစ်ကိုများမှ မိမိအပေါ် မလိုမုန်းထားသောအမူအရာများကို ဖခင်အားပြောပြလိမ့်မည် (က၊ ၃၇း၂)။ သို့ဖြစ်၍သူသည် ကုန်းချောသောသူကဲ့သို့ဖြစ်လာတော့သည်။

 ယောသပ်သည် မိမိ၏အိပ်မက်ကို ပြောပြလာသောအခါမှာသော် လည်းကောင်း၊ ညီအစ်ကိုများထက်မြင့်သောနေရာ၌ နေရမည်ဟု အဓိပ္ပာယ်ရှိသော စကားများသည်လည်းကောင်း၊ သူသာလျှင်ကြီးစိုးသူဖြစ်မည် ဟူ၍လည်းကောင်း ပြောလာသောအခါ ပို၍ပို၍အမုန်းများကြီးထွားလာတော့သည်။ အိပ်မက်သည် တစ်ခါမကဘဲ ကြိုတင်ဟောကြား နေခြင်းမျိုးဖြင့် ထပ်ခါထပ်ခါအိပ်မက်ခဲ့သည် (က၊ ၄၁း၃၂)။ ယာကုပ်သည် သားငယ်ယောသပ်၏စကားများကို အပြစ်တင် ဝေဖန်ခဲ့သော်လည်း (က၊ ၃၇း၁ဝ) စိတ်ထဲ၌အမှုမဲ့အမှတ်မဲ့သဘောဖြင့် အရေးမကြီး ဟုထင်နေသည်။ ထိုသို့ထင်နေ၍ သဘောထားခြင်းသည် ထိုအိပ်မက် အားလုံးပြည့်စုံလာရန် စောင့်ဆိုင်းနေခြင်းနှင့် တူသည် (က၊ ၃၂း၁၁)။ နောက်ဆုံးတွင် ယောသပ်၏အိပ်မက်အတိုင်း အားလုံးဖြစ်လာခဲ့သည်ကို ကျွနု်ပ်တို့သိရသည်။ သူကိုယ်တိုင်အချိန်အတိအကျကို မသိခဲ့သော်လည်း အမှန်ပင်ပြည့်စုံလာခဲ့သည်။

 မဿဲ ၂ဝး၂၆၊၂၇ ကိုဖတ်ပါ။ မည်ကဲ့သို့သောဥပဒေသ စည်းမျဉ်းစည်းကမ်းမျိုးကို ဖော်ပြထားသနည်း။ ယင်းသွန်သင်ချက်အတိုင်း ကျွန်ုပ်တို့အသက်တာ၌ မည်သို့အသုံးချနိုင်မည်နည်း။

တနင်္လာနေ့ ဇွန်လ ၆ ရက်

အတိုက်အခိုက်များကြုံရသောယောသပ်

 ဆိုးဝါးလှသောကြမ္မာအရိုင်းအစိုင်းများ လိုက်လာနေသော်လည်း ထိုအခက်အခဲ များကို ရင်ဆိုင်နိုင်ခဲ့သည်။ မကောင်းကြံသူများသည်သာ နောက်ဆုံးဒုက္ခနှင့် ကြုံရစမြဲဖြစ်သည်။ ကိုယ်ကိုမုန်းတီးအကောက်ကြံစည် နေသူသည် နောက်ဆုံး၌ လည်း ကျဆုံးရစမြဲဖြစ်သည်။

 က၊ ၃၇း၁၂-၃၆ ကိုဖတ်ပါ။ မကောင်းသောစိတ်သည် အန္တရာယ်အလွန်များပြီး၊ အဆိုးကြံစည်ခြင်းစိတ်ထားသည် အကျိုးနည်းကြောင်း ယနေ့ကျွနု်ပ်တို့ကို မည်သို့သွန်သင်ပေးနေသနည်း။

--------------------------------------------------------------------------------------------------

 ညီအစ်ကိုတို့သည် ယောသပ်ကိုမုန်းခြင်းသဘောသည် ဘုရားသခင်မှ ယောသပ်အားမျက်နှာသာပေးခြင်းကို မနာလိုခြင်းကြောင့်ဖြစ်သည် (တ၊ ၇း၉)။ ထိုသို့မျက်နှာသာပေးခြင်းသည် ဆင့်ကာဆင့်ကာဖြင့် အောင်မြင်မှုများ ရရှိလာသည်။ ယောသပ်သည်လမ်းစပျောက်နေ၍ ဒုက္ခရောက်ချိန်၌ တစ်ဦးတစ်ယောက်ကသူ့ကိုတွေ့၍ လမ်းပြပို့ဆောင်ခဲ့သည် (က၊ ၃၇း၁၅)။ ညီအစ်ကိုများက ကြံ၍သတ်ရန်ကြိုးစားချိန်မှာ ရုဗင်ကိုယ်တိုင်ကြားဝင်၍ သူ့အားသတ်ပစ်မည့်အစား တွင်းထဲသို့ချထားရန် အကြံပေးခဲ့သည် (က၊ ၃၇း၂ဝ-၂၂)။

 မိမိ၏အိမ်သားခြင်း၊ မိမိ၏အသွေးခြင်းအပေါ်မုန်းပါသည်ဟု ဆိုသောစကားသည် ဤနေရာ၌ခန့်မှန်းရခက်လှပါသည်။ ယောသပ်၏ ညီအစ်ကိုလူငယ်များသည် ထိုသို့ရက်စက်သောလုပ်ရပ်ကို မည်သို့ လုပ်နိုင်မည်နည်း။ တဒင်္ဂအတောအတွင်းမှာ မိမိတို့၏ဖခင်ကြီး မည်မျှခံစားရမည်ကို မစဉ်းစားဘဲနေပါမည်လား။ အမှန်မှာအပြစ်ဆိုစရာရှိလျှင် မျက်နှာလိုက်သောဖခင်ကြီးကိုသာ အပြစ်တင် ရမည်ဖြစ်သည်။ သားသမီး ညီတူညီမျှဖြစ်နေလျက် ထိုသို့ယောသပ်ကို မျက်နှာလိုက်ချစ်ခြင်းသည် ဖခင်၏အားနည်းချက်ဖြစ်သည်။ ထိုကြောင့် လူသား တစ်ဦးဖြစ်လာချိန်၌ မပြည့်စုံသော အတွင်းစိတ်သဘောပါလာစမြဲဖြစ်သည်။

 သို့သော် ညီအစ်ကိုများထဲမှ အချို့တို့သည် သူတို့ပြုမိသော အမှု အတွက် စိတ်မပျော်မရွင် မအီမသာရှိနေသည်။ အကြောင်းမှာ မိမိတို့၏ သွေးရင်း တစ်ယောက်ဖြစ်နေသည်။ ကလဲ့စားချေလိုက်ရ၍ ပျော်ရွင်စရာမရှိ့ပါ။ မကြာသောအချိန်အတွင်းမှာပင် ခရီးသွားကုန်သည်တစ်စု ထိုနေရာသို့ ဖြတ်သွားနေသည်ကို တွေ့ရသည်။ ထိုကုန်သည်များတို့သည် ယော်ဒန်မြစ် အစွန်မှလာသော ဣရှမေလအနွယ်ဝင်လူမျိုးများဖြစ်ကြသည်။ အဲဂုတ္တုသို့ သွားရောက်ပြီး ဟင်းခတ်အမွေးအကြိုင်နှင့် အခြားကုန်ပစ္စည်းများ ရောင်းချမည့် သူများဖြစ်သည်။ ယုဒသည် မိမိတို့၏ညီကိုသတ်ပစ်မည့်အစား ထိုကုန်သည်များထံ ရောင်းချပစ်ရန် အကြံပေါ်လာသည်။ ယောသပ်သည် ကျွန်အဖြစ်ရောင်းစားခြင်းခံရပြီး အဝေးသို့ထွက်သွားသည့်တိုင် သွေးရင်း ညီအစ်ကိုများကျန်နေရစ်သေးသည်။ ‌ရှေးဘိုးဘေးနှင့်ပရောဖက်များ စ. ၂၁၁.

 ရေတွင်းဟောင်းအတွင်းချထားခဲ့ခြင်းမှာ နောက်မှအေးအေးဆေးဆေး သတ်ပစ်မည့် အကြံရှိနေကြသည်။ ကုန်သည်အဖွဲ့ဖြတ်သွားစဉ် ယုဒသည် အခြားညီအစ်ကိုများအား ယောသပ်ကိုရောင်းစားရန် တိုက်တွန်းခဲ့သည် (က၊ ၃၇း၂၆၊၂၇)။ ထိုနောက်တွင်ယောသပ်သည် မိဒျန်လူမျိုးများထံ ရောင်းစားခြင်းခံရပြန်သည် (က၊ ၃၇း၂၈)၊ ထပ်မံ၍မိဒျန်တို့သည် ယောသပ်အား အဲဂုတ္တုလူထံရောင်းစားပစ်ပြန်သည် (က၊ ၃၇း၃၆)၊ ထိုအချိန်မှာ အနာဂတ်သည် လင်းလက်လာခဲ့သည်။

 သင်ကိုယ်တိုင် သတိမမူမိသောလုပ်ရပ်များအတွက် ထာဝရဘုရားသည် အစီအစဉ်ရှိနေကြောင်း အထူးသတိပြုရန်လိုအပ်ပါသလား။

အင်္ဂါနေ့ ဇွန်လ ၇ ရက်

ယုဒနှင့်တာမာ

 တာမာ၏ရာဇဝင်သည် မပါမဖြစ်ပါလာရသည်။ တာမ၏ပြသနာ နောက်ဆက်တွဲအကြောင်းသည် ယောသပ်အားအဲဂုတ္တုပြည်သို့ ရောင်းစားခြင်း အကြောင်းနှင့်သက်ဆိုင်သည် (က၊ ၃၈း၁)။ ယုဒမှ သူ၏ညီအစ်ကိုများကို စွန့်ခွာ အရေးမစိုက်ဂရုမထားဘဲ မိမိတစ်ယောက်တည်း သဘောနှင့် လုပ်ဆောင်ချက် များလည်းပါဝင်သည်။ ညီအစ်ကိုများတို့၏ သဘောထားနှင့် မတိုက်ဆိုင်ကြောင်း ပြသသည်။ ကျမ်းမှတ်တမ်းအရ ဆက်လက်ရေးသားထားသော အကြောင်းများသည် လည်း ဘာသာတရား၏ တူညီသောအဆုံးအမကိုဖြစ်စေပါသည်။ မကောင်းမှုများမှ အကောင်းဘက် ဦးတည်လာပြီး ကယ်တင်ခြင်းနှင့်ဆက်စပ်ပေးခဲ့သည်။

 က၊ ၃၈ ကိုဖတ်ပါ။ ယုဒ၏ပြုမူပုံနှင့်ခါနာန်အမျိုးတာမာကို ပြုမူပုံနှစ်ခုကို နှိုင်းယှဉ်ကြည့်ပါ။ မည်သည်ကပို၍ဖြောင့်မတ်နေသနည်း။ အဘယ်ကြောင့်နည်း။

-----------------------------------------------------------------------------------

 ယုဒသည် ခါနာန်မိန်းမတစ်ယောက်နှင့်တွေ့ခဲ့သည် (က၊ ၃၈း၂)။ သူ၏သားသုံးယောက်နှင့်ပြသနာဖြစ်ခဲ့သည်။ ဧရ၊ သြနန်၊ ရှေလ သားသုံးဦးဖြစ်သည်။ ယုဒသည် ခါနာန်အမျိုးသမီးအား ပထမသားဦးဧရကို ပေးစားခဲ့သည်။ မျိုးရိုးအစဉ်အဆက်ဖြစ်လာစေရန်ဖြစ်သော်လည်း ဧရနှင့်သြနန်တို့သည် မိမိတို့ပြုသော မကောင်းမှုကြောင့် ဘုရားသခင် သုတ်သင်ခဲ့သည်။ သို့ဖြင့် နောက်ဆုံးသားရှေလကို ယုဒသည် တာမာအားပေးစားရန် ကတိပြုခဲ့ပြန်သည်။

 ယုဒသည် မိမိ၏ကတိထားရှိခြင်းကို မေ့လျော့ခဲ့ပြန်သည်။ သူ၏ မယား သေဆုံးခြင်းကိစ္စ၌ မိမိကိုယ်ကိုနှစ်သိမ့်နေရချိန်မှာ တာမာသည် ပြည့်တန်ဆာ အယောင်ဆောင်၍ ယုဒ၏ကတိကို ပြည့်စုံစေရန်ကြံစည်ခဲ့သည်။ ယုဒသည် ပြည့်တန်ဆာကိုပေးရန်ငွေမပါသွားခဲ့ခြင်းကြောင့် နောက်မှ ပြည့်တန်ဆာအတွက် သူမကို ဆိတ်တစ်ကောင်ပို့ပေးမည်ဟု ကတိဦပခဲ့သည်။

 တာမာသည် သူ့ထံမှသက်သေရွေးယူရန်ပစ္စည်းကို ရယူထားသည်။ ထိုကြောင့် တံဆိပ်၊ စလွယ်နှင့်တောင်ဝှေးကို အပေါင်ထားခဲ့သည်။ တာမာသည် မိမိ၌ကို ယ်ဝန်ရှိလာလျှင် အပြစ်တင်သောသူတို့ကို မည်သူနှင့်ဖြစ်ခဲ့ကြောင်း သက်သေ ပြရန်အတွက် အပေါင်ကို အခိုင်အမာယူထားခြင်းဖြစ်သည်။ အပြစ်တင်သူမှာ ယုဒကိုယ်တိုင်ဖြစ်၍ ထိုပစ္စည်းများကိုပြသသောအခါ ယုဒသည် သဘောပေါက်သွားပြီး တောင်းပန်ရတော့သည်။

 ထိုကိစ္စနှင့်ပတ်သက်၍ မွေးဖွားလာသောသားမှာ ဖါရက်နှင့်ဇာရ အမြွာဖွားမြင်လာသည်။ ‘‘ဖါရက်’’ အဓိပ္ပာယ်မှာ ‘‘ဖောက်ထွက်သည်’’ ဟု အဓိပ္ပာယ် ရှိသည်။ ယာကုပ်ကဲ့သို့ပင် နောက်မှမွေးဖွားသော်လည်း ပထမလူ ဖြစ်လာခဲ့သည်။ သူ၏အမည်ကို ကယ်တင်ခြင်းစီမံကိန်း၏ ဒါဝိဒ် မျိုးစဉ်ဘောင်ဆက် ရှေးဘိုးဘေးနှင့်စာရင်းတွင် ထည့်သွင်းခံရသည် (ရုသ၊ ၄း၁၈-၂၂)။ နောက်ဆုံး ယေရှုမွေးဖွားလာသောအမျိုးမှ ဆွေစဉ်မျိုးဆက်ဖြစ်သည် (မသဲ၊ ၁း၃)။ တာမာသည် သမ္မာကျမ်းစာ၌ နာမည်ကြီးအမျိုးသမီးလေးဦး၏ ရှေ့ဆုံးမှအမျိုးဖြစ်သည်။ သူ၏နောက်၌ရာခပ် (မသဲ၊ ၁း၅)၊ ရုသ (မသဲ၊ ၁း၅၊၆)၊ ဥရိယ၏မယား(မသဲ၊ ၁း၆)၊ နောက်ဆုံး၌မာရိ (ယေရှု၏မယ်တော်) မသဲ၊ ၁း၁၆ တို့ဖြစ်သည်။

 ယင်းအကြောင်းအရာမှ ကျွန်ုပ်တို့ကိုသင်ခန်းစာယူနိုင်သောအချက်မှာ ဘုရားရှင်သည် တာမာကို ကရုဏာဖြင့်ကယ်တင်ခဲ့သည်။ မကောင်းသော အကြောင်းမှအကောင်းဖက်သို့ ပြောင်းလဲပေးခဲ့သည်။ ထိုကြောင့် ဘုရားရှင်သည် ကပ်တိုင်ပေါ်၌ သားတော်ကိုအသေခံစေ၍ လူသားများအားကယ်တင်နိုင်ခဲ့သည်။ ယောသပ်၏ကိစ္စ၌လည်း ယောသပ်၏ဒုက္ခဆင်းရဲခြင်းကို ယာကုပ်နှင့် သူ၏သားများအားလုံးအား ကယ်တင်စေသောအဖြစ်သို့ ပြောင်းလဲပေးခဲ့သည်။

ဗုဒ္ဓဟူးနေ့ ဇွန်လ ၈ ရက်

ယောသပ်-အဲဂုတ္တုပြည်မှကျွန်တစ်ယောက်

 ကျွန်ုပ်တို့သည် ယောသပ်၏အကြောင်းကိုလေ့လာရာ၌ တာမာ၏ စိတ်ရှုပ်ထွေးဖွယ်အကြောင်းနှင့်သက်ဆိုင်သွားသည်။ ယောသပ်သည် အဲဂုတ္တုပြည်၌ ကျွန်တစ်ယောက်လိုအလုပ်လုပ်ခဲ့ရသည်။ လုံခြုံရေးစစ်ဗိုလ်ကြီး တစ်ဦး၏အိမ်၌ အလုပ်လုပ်ခဲ့ရသည်။ အထက်တန်းအရာရှိများအတွက် သတ်မှတ်ထားသော အချုပ်ခန်းတွင် တာဝန်ထမ်းဆောင်သူဖြစ်သည် (က၊ ၄ဝး၃၊ ၄။ က၊ ၄၁း၁ဝ-၁၂)။

 က၊ ၃၉ ကိုဖတ်ပါ။ ပေါတိဖာ၏အိမ်၌ မန်နေဂျာတစ်ယောက်ကဲ့သို့ အလုပ်လုပ်သောယောသပ်သည် အတုယူဖွယ်အလင်းတရားများရှိခဲ့သည်။ ထိုသို့ဖြစ်သောကြောင့် အောင်မြင်ခြင်းသို့ရရှိစေသောအချက် မည်သို့ရှိခဲ့သနည်း။

-----------------------------------------------------------------------------------

 အချိန်တိုင်းနီးပါး ယောသပ်သည် အောင်မြင်သူ၏စာရိတ္တမျိုးနှင့် နေထိုင်သူတစ်ယောက်ဖြစ်သည် (က၊ ၃၉း၂၊ ၃)။ သူသည် အင်မတန် ရိုးသားကောင်းမွန်၍ သူ၏သခင်သည် သူ့အားအလွန်ယုံကြည်စိတ်ချနေသည်။ ပေါတိဖာ၏မယားသည် သူ့ကိုသတိပြုမိ၍ သူနှင့်အိပ်လိုသောအခါ ယောသပ်သည်ငြင်းဆို၍ ထိုအိမ်မှ အလုပ်ထွက်ရန် ကြံစည်ခဲ့သည်။ အထူးသဖြင့် သူ၏လုံခြုံမှုအတွက် သူပို၍စိုးရိမ်ရသည်။ ထိုအပြစ်ကိုပြု၍ ဘုရားသခင်ကို ဆန့်ကျင်သောလုပ်ရပ်မျိုး (က၊ ၃၉း၉)။ ထိုမိန်းမသည် ယောသပ်၏ ငြင်းဆိုခြင်းကြောင့် အရှက်ကွဲသွားသည်။ သို့ဖြစ်၍ မိမိ၏အစေခံများနှင့် မိမိ၏ခင်ပွန်းသည်ကိုလီဆယ်ပြီး၊ မဟုတ်မမှန်ကြံစည်ပြီး ယောသပ်ကို အပြစ် ဖို့တော့သည်။ ယောသပ်မှသူမကိုကြံစည်ကြောင်း၊ မုဒိမ်းကျင့်ရန် ကြိုးစားကြောင်း၊ ဟန်ဆောင်အမူအရာနှင့် မျက်ရည်ခံလေးထိုးပြီး တခြားသူယုံကြည်အောင် ချောက်တွန်းချလိုက်သည်။ ရလဒ်မှာ ယောသပ်သည် ထောင်ချခံလိုက် ရသည်။ယောသပ်၏အတွေ့အဦကံအတိုင်း ကျွန်ုပ်တို့သည် ကြုံတွေ့ခဲ့ရသည်။ ဘုရားရှင်မှကျွန်ုပ်တို့ကိုစွန့်ပစ်ထားပြီဟု စိတ်ထဲ ခံစားကြရသော်လည်း ခက်ခဲသော အချိန်တွင် ‘‘ဘုရားသခင်သည် ယောသပ်နှင့် အတူရှိနေခဲ့သည်’’ (က၊ ၃၉း၂၁)။

 ဘုရားသခင်သည် ယောသပ်ကိုပစ်မထားပါ။ ထောင်ကျနေစဉ် ထောင်မှူးနှင့် ယောသပ်ရင်းနှီးစေရန် ပြုပေးတော်မူသည်။ ဤတစ်ကြိမ်သည်လည်း သခင်၏ အိမ်၌ကဲ့သို့ပင် ဘုရားရှင်သည်ယောသပ်ကို ကောင်းချီးပေးပြန်သည်။ ယောသပ်သည် အလွန်အကင်းပါးသူဖြစ်သည်။ ဖြစ်နေသောအခြေအနေကို စိတ်သောကမထားဘဲ အကောင်းဆုံးဖြစ်အောင်နေထိုင်ခဲ့သည်။ သူ၌ စွမ်းရည်တတ်ကျွမ်းခြင်း မည်သို့ပင် အကင်းပါးနေပါစေ၊ သမ္မာကျမ်းစာ၌ ဘုရားသခင်သည် သူ့ကိုကောင်းချီးပေး၍ အောင်မြင်ခြင်းပေးကြောင်းကို ဖော်ပြထားသည်။ ‘‘ယောသပ်ပြောသမျှ၊ ဆိုသမျှကို ထောင်မှူးသည် သံသယကင်း၍စစ်ဆေးရန်အတွက်မလို။ လှည့်၍ပင် မကြည့်ဖြစ်သည့်အထိ ယုံကြည်ခြင်းခံရသည်။ အဘယ်ကြောင့်ဆိုသော် ဘုရားသခင်သည် သူနှင့်အတူရှိနေခြင်းကြောင့်ဖြစ်သည်။ ယောသပ်ပြုသမျှကို ဘုရားသခင် ကောင်းချီးပေး၏ (က၊ ၃၉း၂၃)။ အောင်မြင်သူများ၊ စွမ်းရည်ရှိနေသူများကို သတိပြုကြပါ။ ထိုအောင်မြင်ခြင်းစွမ်းရည်သည် မည်သူထံမှလာသနည်း။

 က၊ ၃၉း၇-၁၂ ကိုဖတ်ပါ။ ယောသပ်သည် သခင့်မယား၏ မြူဆွယ်ခြင်းကို မည်သို့တွန်းလှန်ခဲ့သနည်း။ ထိုမိန်းမ၏အလိုကို လိုက်လျောရန်မဖြစ်ကြောင်း၊ အလွန်ဆိုးသောအပြစ်၊ ဘုရားကိုဆန့်ကျင်သော အပြစ်ဖြစ်ကြောင်း ယောသပ် အဘယ်ကြောင့်ဆိုခဲ့သနည်း။ အပြစ်၏ သဘောသဘာဝကိုလည်းကောင်း၊ အပြစ်သည် မည်သို့ရှိသည်ကိုလည်းကောင်း ယောသပ်မည်သို့နားလည်ထားသနည်း။

ကြာသပတေးနေ့ ဇွန်လ ၉ ရက်

ဖါရောမင်း၏အိပ်မက်များ

 က၊ ၄ဝး၁-၄၁း၃၆ ကိုဖတ်ပါ။ ဖါရောမင်း၏အိပ်မက်နှင့် အရာရှိတို့၏ အိပ်မက်သည် မည်သို့နည်းဖြင့်ပတ်သက်မှုရှိသနည်း။ ကိုယ်စီ၌ မည်သို့သော လက္ခဏာထင်ရှားသနည်း။

-----------------------------------------------------------------------------------

 အချိန်ကျလာ၍ယောသပ်သည် ဘုရားသခင်ကောင်းချီးပေးသော စွမ်းရည်များ ထွက်ပေါ်လာတော့သည်။ ထောင်ထဲ၌နန်းတော်မှအရာရှိများ အပြစ်ပေးခံရလျှင် ယောသပ်ကျနေသောထောင်သို့ အပို့ခံရသည်။ ထိုအချိန်၌ ဖလားတော်ဝန်နှင့် စားတော်ဝန်နှစ်ဦး ထောင်ကျလာသည် (က၊ ၄၁း၉-၁၁)။ ထိုသူနှစ်ယောက်သည် မိမိတို့အိ ပ်မက်ကြောင့် စိတ်ဒုက္ခရောက်နေကြသည်။ အနက်အဓိပ္ပာယ် မည်သို့ ရှိသည်ကိုလည်း နားမလည်ကြပါ။ ‘‘အိပ်မက်အနက် ဖတ်သူတစ်ဦးတစ်ယောက်မျှလည်းမရှိ’’ (က၊ ၄ဝး၈)။ နောက်ဆုံး၌ ယောသပ်သည် သူတို့၏အိပ်မက်အဓိပ္ပာယ်ကို ဖော်ပြပေးခဲ့သည်။

 ထိုအရာရှိနှစ်ဦး၏အိပ်မက်နှစ်မျိုးရှိသည့်အတိုင်း ဖါရောမင်းသည်လည်း အိပ်မက်နှစ်မျိုးကိုမက်ခဲ့သည်။ မည်သူမျှလည်းအဓိပ္ပာယ်မဖော်နိုင်ခဲ့ပါ (က၊ ၄၁း၁-၈)။ ထိုအချိန်မှာဖလားတော်ဝန်သည် မိမိမြင်မက်ခဲ့သောအိပ်မက်ကို ထောင်ထဲ၌ရှိသော ယောသပ်က တိကျမှန်ကန်စွာအနက်ပြန်ဆိုနိုင်သည်ကို သတိရလာသည်။ ထိုကြောင့် ရှင်ဘုရင်၏အိပ်မက်ကို ဖတ်ပေးရန် အာမခံချက်ပြုလိုက်သည် (က၊ ၄၁း၉-၁၃)။

 ဖါရောမင်းသည် မိမိ၏အိပ်မက်အကြောင်းကြောင့် အရာရှိများကို စိတ်ဒုက္ခရောက်စေသကဲ့သို့ သူသည်လည်းစိတ်ဒုက္ခရောက်ခဲ့သည် (က၊ ၄၁း၁၄-၂၄)။ ထိုအိပ်မက်အဓိပ္ပာယ်အားလုံးကို ယောသပ်ကောင်းစွာပြန်ဆိုခဲ့သည်။ အရာရှိများတို့၏ အိပ်မက်ကဲ့သို့ပင် ဖါရောမင်းသည် အိပ်မက်ကောင်းနှင့် အိပ်မက်ဆိုးကိုမြင်မက်ခဲ့သည်။ အဓိပ္ပာယ်လည်းအသီးသီးရှိနေသည်။ ဦးစွာပိန်သောနွားနှင့်ဆူဖြိုးသောနွား၊ ထိုနောက်၌ အောင်သောစပါးနှံနှင့် ဖျင်းသောစပါးနှံ၊ နွားခုနစ်ကောင်စီနှင့်စပါးခုနစ်နှံစီတို့ဖြစ်သည်။ ကြွယ်ဝသောနှစ်များနှင့်ဆင်းရဲခြင်းနှစ်များကို ပုံဆောင်ပါသည်။ နွားမခုနစ်ကောင် သည်လည်း စပါးနှံခုနစ်နှံကိုပင်ပုံဆောင်ခြင်းဖြစ်သည်။ ပေးလိုသောသတင်းမှာ အတူတူပင်ဖြစ်သည်။ ဘုရားရှင်ထံမှလာသော သတိပေးခြင်းဖြစ်၍ လွန်ခဲ့သောအချိန် အခါ၌ ယောသပ်၏အိပ်မက်မျိုးကဲ့သို့ ဖြစ်သည်။ (က၊ ၄၁း၃၂။ ကို က၊ ၃၇း၉ နှင့်နှိုင်းယှဉ်ပါ)။

 ယောသပ်သည် အိပ်မက်အနက်ကြောင့် စိတ်အားညှိုးငယ် နွမ်းနယ်လျက်ရှိသည်။ ဖါရောမင်းအားလည်း ဘုရားရှင် ‘‘အေလိုဟင်’’ ၏ သတိပေးခြင်းအမှန် ဖြစ်ကြောင်းကိုလည်းကောင်း၊ ထိုဘုရား ‘‘အေလိုဟင်’’ သည် သတိပေးသည့်အတိုင်း အမှန်ပင်ဦပတော်မူသည်ကိုလည်းကောင်း အသိပေးခဲ့သည် (က၊ ၄၁း၂၅၊၂၈)။ ဖါရောမင်းသည် မိမိတိုင်းပြည် အတွက်တာဝန်ပေးမည့်သူကို ရှာဖွေနေ၍ ယောသပ်အကြောင်းကိုလည်း သိရှိထားသည်။ ဖါရောမင်း၏နှုတ်၌လည်း ထွက်လာသော စကားမှာ ‘‘ဘုရားသခင်သည် ဤအမှုအလုံးစုံတို့ကို သင့်အားပြတော်မူသည်ဖြစ်၍ သင်ကဲ့သို့ဥာဏ်ပညာနှင့်ပြည့်စုံသောသူမရှိ။ သင်သည် နန်းတော်အုပ်ဖြစ် ရမည်။ သင်၏စကားအတိုင်း ငါ၏ပြည်သားတို့ကို ငါစီရင်စေမည်’’ (က၊ ၄၁း၃၉၊ ၄ဝ)။

 ဘုရားရှင်ကိုကျေးဇူးတင်သည်။ ယောသပ်သည် ပေါတိဖာအိမ်၌ အုပ်စိုးရသည်။ ထောင်ထဲ၌အုပ်စိုးခွင့်ရခဲ့သည်။ ယခုအဲဂုတ္တုတစ်ပြည်လုံးကို အုပ်ချုပ်ရသောအခွင့် ဘုရားရှင်ပေးနေပြန်သည်။ အကြောင်းအရာမှာ အလွန်မှပင်အင်အားဖြစ်စေပါသည်။ ကြောက်မက်ဖွယ်ဒုက္ခကြားမှ ဘုရားသခင်သည် အရာရာကိုပြင်ဆင်ပေးတော်မူခဲ့ပြီ။

 ဘုရားရှင်၏ကတိတော်နှင့်အကြံအစည်အပေါ် ကျွန်ုပ်တို့မည်သို့ ကိုးစား မှီခိုတတ်ရန် သင်ခန်းစာရရှိစေပါသနည်း။ မျှော်လင့်ချက်မရှိတော့ဟု ထင်နေရသော အချိန်အခါမျိုး၌ ဘုရားသခင်သည် တိတ်ဆိတ်စွာ ြမင်ေနေတာ်မူသည်။

သောကြာနေ့ ဇွန်လ ၁ဝ ရက်

ဆက်လက်လေ့လာရန်။

အယ်လင်ဂျီဝှိုက်၏ ရှေးဘိုးဘေးများနှင့်ပုရောဖက်များစာအုပ်မှ၊ စာ၊ ၂၁၃-၂၂၃ တွင်ဖော်ပြသော ‘‘အဲဂုတ္တုပြည်တွင်နေထိုင်သော ယောသပ်အကြောင်း’’ ကိုဖတ်ပါ။

 ယောသပ်နှင့်ဒံယေလတို့၏ လူငယ်ဘဝကြီးပြင်းလာစအချိန်မှ လူကြီးဘဝသို့ ရောက်ချိန်အထိ အိမ်နှင့်ခွဲခွာနေထိုင်ခဲ့ရသည်။ တစ်ပါးအမျိုးသား တိုင်းတစ်ပါးသို့ ဖမ်းသွားချုပ်ထားခံခဲ့ကြရသည်။ အထူးသဖြင့် ယောသပ်သည် စုံစမ်းခြင်းခံခဲ့ရသည်။ အနာဂတ်အတွက်ကြီးမားသော ပြောင်းလဲခြင်းဖြစ်ခဲ့ရသည်။ ဖခင်၏အိမ်၌ နေထိုင်စဉ်ကာလ သူသည်ပျော်ရွင်ခဲ့ရသည်။ ပေါတိဖာ၏အိမ်၌ ကျွန်တစ်ယောက်လို နေခဲ့ရသည်။ ပေါင်းသင်းသောမိတ်ဆွေတိုင်းသည် သူ့ကိုယုံကြည်စိတ်ချကြသည်။ အလုပ်ကိုလေးစားသူ၊ ပညာကိုလေ့လာသူ၊ မျက်စိရှင်ရှင်ထားတတ်သည်။ လူတို့နှင့်ပေါင်းသင်းဆက်ဆံသူဖြစ်သည်။ ဖေါရောမင်း၏အစိုးရအရာရှိများအတွက် သီးသန့်ထားသောအကျဉ်းထောင်တွင် မတရားမှုများစွာရှိသည်။ လွတ်မြောက်ရန် မျှော်လင့်ချက်မရှိသောနေရာဖြစ်သည်။ တိုင်းပြည်သစ္စာဖောက်များအဖြစ် စွပ်စွဲခံထား ကြရသူများဖြစ်သည်။ မည်သည့်အကြောင်းအရာကြောင့် သူ၏ သိက္ခာကို ထားရှိနိုင်သနည်း။

 ငယ်စဉ်ကာလမှစ၍ ယောသပ်သည် ဘုရားရှင်ကိုချစ်ရန်၊ ကြောက်ရွံ့ရိုသေရန် သင်ကြားခံခဲ့ရသည်။ ဖခင်၏တဲ၌မကြာခဏဆိုသလို ဗေသလအရပ်၌မြင်မက်ခဲ့သော အိပ်မက်အကြောင်းကို ထပ်ခါထပ်ခါ ကြားခဲ့ရသည်။ ကောင်းကင်မှမြေကြီးပေါ်သို့ ဆက်သွယ်ထားသော လှေကားအကြောင်းဖြစ်သည်။ ထိုလှေကားပေါ်၌ ကောင်းကင်တမန်များ တက်ဆင်းနေကြသည်။ ကောင်းကင်ပလ္လင်ထက်၌ထိုင်နေသူသည် ယာကုပ်အား ကိုယ်ထင်ပြခဲ့သည်။ ယဗ္ဗုတ်ချောင်းကမ်းနံဘေး၌ ပဋိပက္ခဖြစ်ခဲ့ရခြင်း အကြောင်းကိုလည်းကြားခဲ့ရဖူးသည်။ ယာကုပ်သည် အောင်မြင်သူဖြစ်၍ ဘုရားသခင်နှင့် အတူရှိသောမင်းသား ဟူသောဘွဲ့ကိုရရှိခဲ့သည်။

 ဖခင်၏သိုးများကို ထိန်းကျောင်းရသောသိုးထိန်းကလေးငယ် ယောသပ် ဖြူစင်ရိုးသားသောဘဝဖြင့် ကိုယ်ကာယ၌လည်းကောင်း၊ စိတ်တန်ခိုး၌ လည်းကောင်း အစဉ်အတိုင်းကြီးထွားခဲ့သည်။ ဘုရားရှင်နှင့်မိတ်သဟာယဖွဲ့၍ ဘာသာတရားကို လေ့လာသူ၊ အမှန်တရားကိုလက်ကိုင်စွဲသူဖြစ်၍ ဖခင်၏ယုံကြည်မှုကို အထူးခံ ရသူဖြစ်သည်။ သူသည်စိတ်ခွန်အားနှင့် ခိုင်ခံ့သောစည်းမျဉ်းစည်းကမ်းကို အထူးရရှိထားသည်။

 အသက်တာ၌သူကြုံခဲ့ရသော အခက်အခဲများတွင် နေထိုင်ရာ ခါနာန်ပြည် ဖခင်၏အိမ်မှအဲဂုတ္တုပြည်သို့ ဖမ်းဆီးချုပ်နှောင်ခံဘဝ ရောက်သွားသည်။ ငယ်ရွယ်သေးသည့်အချိန်ဖြစ်၍ ခေါ်ဆောင်သွားသော လမ်းခရီးမှာပင် တောင်ကုန်းပေါ်မှ မိသားစုတဲများကိုလှမ်းကြည့်ကာ၊ ဖခင်၏ ထာဝရဘုရားကိုသတိရနေခဲ့သည်။ ငယ်ရွယ်ချိန်၌ကြားခဲ့ရသော သွန်သင်မှုကို အမှတ်ရနေခဲ့သည်။ သူ၏စိတ်ထဲ၌လည်း သူ၌မည်သည့်အပြစ်မျှမရှိပါဟု ယုံကြည်နေသည်။ အစဉ်အမြဲကောင်းကင်ဘုရင်၏ အသုံးခံနေသည့်အပြုအမူကို ပြုမူခဲ့သည်။ ခရစ်ယာန်ပညာရေး စစ. ၅၁ယ ၅၂.

--ဝဝဝ--